પત્થર દિલને પણ કમકમાટી ઉપજાવી દે તેવી આ કેસની હકીકત એવી હતી કે, સચિનમાં આકાશવિલા રો-હાઉસમાં રહેતા અરવિંદ રામપ્યારે તિવારીના લગ્ન થયાં હતાં. જોકે, યુવતી ચરિત્રહીન હોવાનું આળ મૂકીને અરવિંદે તેણીને છૂટાછેડા આપી દીધા હતાં. ત્યારપછી તેણે બીજા લગ્ન કર્યા હતાં. બીજીવારની પત્ની થકી એક પુત્રી અને એક પુત્ર અવતર્યા હતાં. આ પુત્રી 10 વર્ષની થઈ ત્યારે તેના સગા બાપ અરવિંદ તિવારીએ તેની ઉપર પહેલીવાર બળાત્કાર ગુજાર્યો હતો. વાસનાલોલુપ બાપ બળાત્કાર કરતાં પહેલાં પુત્રીને તારી મા ચારિત્ર્યહીન છે. અને તારે પણ સ્કુલના વાનના ડ્રાઇવર સાથે પ્રેમસંબંધ છે. જો, મારા વિશે કોઈને કહેશે તો તારી માને ખોટા કેસમાં ફસાવીને જેલના હવાલે કરી દઈશ, તેવી ધમકી આપીને વાસનાને સંતોષી હતી.